Anavezet eo KEAV da gentañ-penn evit e staj div sizhunvezh a vez dalc'het e miz Gouhere ha lec'h na vez kaozeet nemet brezhoneg. Ur staj "soubañ er yezh" an hini eo eta. Ouzhpenn ar c'hentelioù diwar-benn ar yezh e vez kinniget d'ar stajidi ober a bep sort traoù e brezhoneg : mont da vale, da welet brezhonegerien deus ar c'hornad m'emañ ar staj ha neuze da gontañ gante, sellet ouzh  arvestoù (c'hoariva, kontadennoù ha kement zo). Kentelioù zo bremañ a vez kinniget evel atalieroù : c'hoariva, video, skrivañ...